EL PREGÓ A CÀRREC DELS GERMANS MOYA DÓNA PER INICIADES LES FESTES DEL CARME A ALAQUÀS
11/07/2022

# EL PREGÓ A CÀRREC DELS GERMANS MOYA DÓNA PER INICIADES LES FESTES DEL CARME A ALAQUÀS

*   11/07/2022
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=20732

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20732%2F0&title=Ajuntament%20d%27Alaqu%C3%A0s.%20Premsa.EL%20PREG%C3%93%20A%20C%C3%80RREC%20DELS%20GERMANS%20MOYA%20D%C3%93NA%20PER%20INICIADES%20LES%20FESTES%20DEL%20CARME%20A%20ALAQU%C3%80S)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20732/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/20732/11072022whatsapp_image_2022-07-11_at_10_13_04_am_1__Form_4.jpg)](https://www.alaquas.org/ficheros/documentos/2022/2/20732/11072022whatsapp_image_2022-07-11_at_10_13_04_am_1__Form_10.jpg "<a href='https://www.alaquas.org/ficheros/documentos/2022/2/20732/11072022whatsapp_image_2022-07-11_at_10_13_04_am_1__Form_10.jpg' target=_blank><i class='fa fa-external-link' aria-hidden='true'></i>.EL PREGÓ A CÀRREC DELS GERMANS MOYA DÓNA PER INICIADES LES FESTES DEL CARME A ALAQUÀS</a>")

Els Clavaris del Carme d'Alaquàs celebren la seua festivitat del 8 al 17 de juliol

Alaquàs celebra del 8 al 17 de juliol les Festes del Carme d’Alaquàs amb una programació per a tots els públics organitzada pels Clavaris del Carme amb la col·laboració de l’Ajuntament d’Alaquàs.

La festivitat es va iniciar el passat divendres 8 de juliol amb el pregó oficial a càrrec dels Germans Moya d’Alaquàs que va comptar amb la presència de l’Alcalde d’Alaquàs, Toni Saura i de la Regidora de Festes, Sandra Conde. En l’acte, el primer edil va felicitar els Clavaris per l’esforç realitzat en l’organització de la festa i va aprofitar l’ocasió per tal d’agrair l’esforç de les veïnes i els veïns del barri durant la pandèmia. Els germans van convidar a tota la població a gaudir de les festes i a participar en els diferents actes. A continuació es va disparar el coet que va marcar l’inici de la programació. Els actes van continuar amb una degustació de pisto popular i la passejà de la Verge amb coets pel barri.

El dissabte hi va haver un parc infantil i degustació gastronòmica durant tot el dia i per la nit es va celebrar una discmòbil. El diumenge va tindre lloc el tradicional Festival de Paelles a l’Albereda Nord i per la nit un sopar amb el veïnat del carrer Verge del Carme.

Els actes continuen hui dilluns 11 de juliol amb l’inici del tradicional campionat de Futbol 3 a les 17:30 hores. Per la nit hi haurà un sopar amb el veïnat del carrer Sant Joan de Ribera. Demà dimarts 12 de juliol continuarà el campionat de Futbol 3 i per la nit el sopar serà al carrer Castella. El dimecres 13 de juliol a les 18 hores s’iniciaran els campionats de parxís i truc i el sopar tindrà lloc al carrer Sant Pius X. El dijous 14 de juliol finalitzaran els campionats de parxís i truc i a les 20 hores hi haurà un concurs de truita de creïlla. El sopar tindrà lloc amb el veïnat del carrer Severino Aznar.

La festivitat continuarà el divendres 15 de juliol amb un festival de música remember a la plaça de la Constitució. El dissabte 16 de juliol a les 20 hores tindrà lloc l’Ofrena de Flors pel recorregut habitual i a les 23 hores hi haurà un espectacle per al veïnat. En finalitzar aquest acte, s’iniciarà l’ornamentació del carrers a la qual es poden adherir les persones interessades que ho desitgen. Poden posar-se en contacte amb els Clavaris del Carme per a sumar-se a aquesta iniciativa.

Els actes finalitzaran el diumenge 17 de juliol a partir de les 20 hores amb la missa i processó pel recorregut habitual. En finalitzar hi haurà un castell de focs d’artifici.